stanford-oval/wikipedia huggingface dataset:
טורונטו
חינוך והשכלה

בטורונטו מספר אוניברסיטאות גדולות. אוניברסיטת טורונטו, היא הגדולה והוותיקה שבהן, עם כ-60,000 סטודנטים, וכ-9,000 עובדים. לאוניברסיטה שלושה קמפוסים: קמפוס סיינט ג'ורג', שהוא העתיק והמרכזי מבין השלושה, קמפוס במיסיסוגה, וקמפוס סקרבורו. האוניברסיטה נחשבת לאוניברסיטה בעלת הישגי המחקר הטובים ביותר בקנדה לצידה של אוניברסיטת מקגיל במונטריאול. שבעה מבין בוגרי ומורי האוניברסיטה זכו בפרסי נובל. ספריית האוניברסיטה של טורונטו מכילה 16 מיליון פריטים והיא השלישית בגודלה בצפון-אמריקה.
האוניברסיטה השנייה בגודלה בטורונטו היא אוניברסיטת יורק עם כ-50,000 סטודנטים, וכ-7,000 עובדים. האוניברסיטה כוללת שפע של מחלקות בנושאים שונים תוך דגש על תחומי מדעי הרוח, החברה, משפטים ומנהל עסקים. היא מתמחה במחקר ובהוראה אינטרדיספלנריים. הקמפוס הראשי ממוקם באזור צפון-יורק ליד רח' סטילס.
האוניברסיטה השלישית בגודלה והחדשה מבין האחרות, היא האוניברסיטה המטרופולינית של טורונטו עם כ-47,350 סטודנטים ו-65,400 סטודנטים בתוכניות ההסמכות המקצועיות. האוניברסיטה ממוקמת בלב הדאון-טאון ובשנת 2008 רכשה מבנים רבים בלב העיר בשווי של 40 מיליון דולר להרחבת הקמפוס (כולל קומפלקס אולמי הקולנוע בכיכר דונדאס עם 1,200 מושבים). בשנת 2009 למעלה מ-84,300 תלמידי תיכון הגישו מועמדות לתוכניות ללימודי התואר הראשון, מה שהציב את האוניברסיטה במקום השני בדירוג כלל האוניברסיטאות בקנדה כאפשרות הראשונה בהרשמה למוסדות להשכלה גבוהה.
בעיר ישנה רשת רחבה של ספריות ציבוריות המכילות ספרים, קלטות וידאו ופרטים נוספים להשאלה. השימוש בספריות אלה הוא חינם לתושבי העיר או לאלה העובדים בה. רבות מהספריות מכילות ספרים בשלל שפות בהתאם לאופייה הרב-תרבותי של העיר.
כעיר בירה

טורונטו היא בירתה של אונטריו, הפרובינציה הגדולה ביותר בקנדה במספר תושביה, המונה יותר מ-13 מיליון איש. הפרלמנט של אונטריו המכונה האספה המחוקקת נמצא בקווינס-פארק במרכז העיר טורונטו קרוב לאוניברסיטת טורונטו והמוזיאון המלכותי של אונטריו. בניין הפרלמנט הוקם בשנת 1892.
בפרלמנט יושבים 107 נציגים של אזורי הבחירה השונים הנבחרים בבחירות. בפרלמנט נחקקים חוקים בנושאי פנים כמו בריאות, חינוך, תחבורה ונושאים נוספים הנתונים לסמכות הפרובינציה. ביום העצמאות הקנדי, ביום הזיכרון וביום ויקטוריה נערכים טקסים ברחבה שלפני הפרלמנט. דיוני הפרלמנט פתוחים לקהל הרחב ומשודרים גם בטלוויזיה בשידור ישיר. ליד בניין הפרלמנט מצויים בנייני ממשלה שונים, בהם משרדו של ראש-ממשלת אונטריו.
בטורונטו נמצא גם בית המשפט העליון של אונטריו. בית המשפט מטפל בשורה של תיקים בעלי חשיבות וגם משמש כבית דין לערעורים. בניין בית-המשפט נמצא סמוך לבניין העירייה במרכז העיר.
דמוגרפיה

טורונטו היא אחת מהערים הרב-תרבותיות בעולם. קיימת אגדה אורבנית בקרב תושבי טורונטו ("הטורונטוניאנים") שאונסק"ו הכריז שטורונטו היא העיר הרב-תרבותית ביותר בעולם, אך למעשה אונסק"ו מעולם לא דירגה או הכריזה הכרזה כזו.
לפי מפקד אוכלוסין עירוני, חלק גדול מתושבי טורונטו מדווחים שמוצאם האתני מאנגליה, אירלנד, סקוטלנד, וויילס באופן חלקי או שלם. לצידם, ישנן בעיר גם אוכלוסיות גדולות ביותר של איטלקים, וסינים, קהילות בינוניות של פורטוגזים, יוונים, ועוד קהילות קטנות יותר שמוצאן מרוב מדינות העולם. רבים מתושבי העיר מדווחים על יותר ממוצא אחד במפקד האוכלוסין.
מפקד האוכלוסין שנערך ב-2001, מציג את הפילוג האתני של טורונטו רבתי באופן כמעט כ-20% מהאוכלוסייה היא מתחת לגיל 14, בעוד שאחוז האוכלוסייה מעל גיל 65 הוא 11.2%. הגידול השנתי באוכלוסייה הוא 1.9%. הכנסייה הקתולית היא הדת הגדולה בעיר, ואחריה הכנסייה האנגליקנית, אבל בעיר יש גם קהילות מבוססות של הינדו, מוסלמים, יהודים, בודהיסטים וסיקים.
השפה המדוברת ביותר היא אנגלית ולפי לשכת הסטטיסטיקה של קנדה קיימות שפות רבות נוספות אשר להם מספר רב של דוברים, כגון סינית ואיטלקית. רק 1.4 אחוז מתושבי טורונטו מדווחים שצרפתית (אחת השפות הרשמיות של קנדה) היא שפת אמם.
צפיפות האוכלוסין של טורונטו רבתי 866.4 תושבים לקמ"ר. השטח הכולל של המטרופולין הוא 5,901 קילומטר רבועים (כרבע משטחה של ישראל). אוכלוסיית טורונטו גדלה בין השנים 1996 עד 2001 ב-4%.
יהודים בטורונטו

בטורונטו קהילה ואוכלוסייה יהודית ותיקה. בשנת 1901 היו בטורונטו כ-3,000 יהודים. וב-1961 88,600. חלק ניכר מיהודי העיר אינו מאורגן בקהילות. בראשית המאה ה-21 מתגוררים בטורונטו רבתי כ-200 אלף יהודים ובה הקהילה היהודית הגדולה ביותר בקנדה.
בתחילת המאה ה-20 רוב היהודים התגוררו בשוק קנסינגטון. רוב רובם של היהודים בעיר מתגוררים בקרבת רחוב בת'רסט בו ניתן למצוא מסעדות יהודיות וישראליות, מרכזים קהילתיים ובתי כנסת רבים. באזור ת'ורנהיל, בצפונה של העיר, כמחצית מהאוכלוסייה היא יהודית. ברבים מבתי הספר הציבוריים באזור זה לא מתקיימים לימודים סדירים בראש השנה, יום כיפור ובפסח. במקביל למערכת הציבורית יש גם בתי ספר יהודים בעיר, בתי ספר יומיים ובתי ספר של יום ראשון. ישנם שלושה מרכזים יהודיים גדולים בטורונטו רבתי המקיימים פעילויות פנאי, ספורט, חברה ותרבות: קמפוס לובויק בצפון, קמפוס שרמן במרכז, ומרכז נאדל בדאון-טאון.
האוכלוסייה היהודית בעיר מגוונת וכוללת חילוניים, קונסרבטיבים, רפורמים ואורתודוקסים (בשנות ה-60 של המאה ה-20 הייתה מחצית האוכלוסייה היהודית בעיר מאוגדת בבתי כנסת. מחצית זו התפלגה כך: 44% קונסרבטיבים, 38% אורתודוקסים ו-18% רפורמים). יש בה יהודים שנולדו בקנדה ויהודים שהגיעו מישראל, רוסיה וארצות נוספות בעולם. האוכלוסייה היהודית בעיר גדלה בעשרות השנים האחרונות עקב מעבר של יהודים דוברי אנגלית רבים ממונטריאול לטורונטו ועם התגברות ההגירה לקנדה של ישראלים ויוצאי חבר מדינות חבר-העמים. היהודים בטורונטו מעורים היטב בחיי העיר, ושני יהודים שימשו בעבר אף בתפקיד ראש-העיר: נתן פיליפס ומל לסטמן.
יהודים בטורונטו > ישראלים בטורונטו

על פי הערכות שונות מתגוררים כיום בעיר כ-50 אלף ישראלים המהווים כרבע מכלל הקהילה היהודית. הקהילה הישראלית בעיר היא מהגדולות בעולם, והיא מקיימת חיי קהילה בשפה העברית הכוללים: אירועים לחגים, עיתון שבועי, תיאטרון קהילתי, בית ספר של יום ראשון, חוגים לספרות למבוגרים ועוד. באוניברסיטת טורונטו קיימת תוכנית ללימודי ישראל. רבים מהישראלים עוקבים אחרי הנעשה בארץ באמצעות "הערוץ הישראלי" המשודר באחד מערוצי הכבלים בטלוויזיה הקנדית. אמנים ישראלים רבים עורכים הופעות בעיר במסגרת מסעי הופעות בצפון-אמריקה.
מוסדות ואירועי תרבות

בעיר טורונטו נמצאים מספר מוזיאונים חשובים והיא המרכז התרבותי של קנדה.
המוזיאון המלכותי של אונטריו (ROM) הוא המוזיאון הגדול ביותר בקנדה והוא משלב בין מחלקות לתרבויות העולם לבין מחלקות למדעי הטבע כולל אוסף דינזוארים נרחב. המחלקות לאמנות המזרח הרחוק ולמצרים העתיקה רחבות היקף ומושכות מבקרים רבים. האגף החדש במוזיאון תוכנן על ידי האדריכל היהודי-אמריקני דניאל ליבסקינד.
מרכז המדע של אונטריו הוא אחד המוזיאונים הגדולים בעולם למדע והראשון שבהם שנבנה על רעיון הפעילות האינטראקטיבית. המוזיאון נפתח בסוף שנות השישים והוא כולל אולם קולנוע במסך רחב IMAX ואגף לילדים.
הגלריה לאמנות של אונטריו (AGO) שתוכננה על ידי האדריכל היהודי-קנדי פרנק גרי, יליד טורונטו, משלבת בין יצירות ציירים מאירופה הקלאסית כמו פטר רובנס, פייר-אוגוסט רנואר, פבלו פיקאסו לבין יצירות של בכירי הציור הקנדי (קבוצת השבעה) ומחזיקה באוסף הגדול בעולם של הפסל הבריטי הנרי מור.
בעיר פועלות התזמורת הסימפונית של טורונטו ולהקת האופרה הקנדית ומספר תיאטראות. חלק גדול מהם ממוקמים באזור רחוב קינג שהוא לב אזור האמנויות של העיר. הרחוב משמש כשדרת הכוכבים של קנדה, ועל המדרכה מוטבעים שמותיהם של גדולי הקנדים בתחום המוזיקה והמשחק.
מדי שנה בחודש ספטמבר נערך בעיר פסטיבל הקולנוע החשוב ביותר בצפון-אמריקה, פסטיבל הסרטים הבינלאומי בטורונטו ואל העיר מגיעים בכירי הבמאים והשחקנים. זהו פסטיבל הסרטים הגדול ביותר בעולם. ברחוב קינג ניצב בניין הפסטיבל המשמש כל ימות השנה האחרים כסינמטק המציג סרטים מובחרים מתקופות עבר, וסרטים חדשים ממדינות שונות.
בעונת הקיץ מתקיימים בעיר פסטיבלים רבים המושכים אליהם אלפי משתתפים מהעיר ומחוצה לה, בהם פסטיבל בינלאומי לאומנויות (Luminato), פסטיבל באזור החופים למוזיקת ג'אז, פסטיבל יווני ברחוב דנפורת', פסטיבל הקריבנה למוזיקה וריקודים מהאיים הקריביים ועוד.
מוזיאון רום
פסטיבל הסרטים הבינלאומי בטורונטו
מוזיאון מרכז המדע של אונטריו
בניין התזמורת הסימפונית של טורונטו
בניין פסטיבל הסרטים
פול אנקה בשדרת הכוכבים
מבט מהחצר אל הגלריה לאמנות
תיאטרון ברחוב קינג
ספורט

טורונטו הייתה בין המועמדות המובילות לארח את המשחקים האולימפיים בשנת 2008. בהצבעה מכרעת שנערכה על יד הוועד האולימפי הבינלאומי ביולי 2001 היא הגיעה למקום השני אחרי העיר בייג'ינג. בשנת 2015 אירחה טורונטו את משחקי פאן אמריקה.
טורונטו היא מרכז הספורט החשוב ביותר בקנדה. קבוצות מהעיר מיוצגות בענפי הספורט העיקריים המשוחקים בצפון-אמריקה. קבוצת הכדורסל טורונטו ראפטורס משחקת בליגת ה-NBA, קבוצת הבייסבול טורונטו בלו ג'ייז, שזכתה בעבר באליפות עולם, משחקת בליגת ה-MLB, קבוצת הכדורגל טורונטו אפ.סי משחקת בליגת ה-MLS, וקבוצת ההוקי טורונטו מייפל ליפס משחקת ב-NHL.
מדי שנה בחודשי הקיץ מארחת טורונטו את בכירי שחקני הטניס בעולם (שנה אחת-נשים ושנה אחת-גברים) למשחקי האליפות הפתוחה של קנדה שהם חלק מטורנירי הפרמייר של WTA לנשים וסדרת המאסטרס לגברים.
| קבוצה | ליגה | מגרש הבית | שנת הקמה | אליפויות |
| --- | --- | --- | --- | --- |
| טורונטו אפ.סי | MLS Soccer | אצטדיון הכדורגל הלאומי | 2007 | 0 |
| רפטורס | ליגת ה-NBA | סקוטיה-בנק ארנה | 1995 | 1 |
| ארגונוטס | CFL Football | רוג'רס סנטר | 1873 | 15 |
| מייפל ליפס | NHL Ice Hockey | סקוטיה-בנק ארנה | 1917 | 13 |
| בלו גייז' | MLB Baseball | רוג'רס סנטר | 1977 | 2 |
| לינקס | USL Soccer | אצטדיון סנטינייל פארק | 1997 | 0 |
| רוק | NLL Indoor Lacrosse | מרכז אייר קנדה | 1998 | 5 |
| מרליס | AHL Ice Hockey | ריקו קוליסאום | 2005 | 0 |
אצטדיון רוג'רס סנטר הגדול בעיר
אולם קבוצת הכדורסל רפטורס
אצטדיון הכדורגל הלאומי
תחבורה

סמוך לטורונטו, בשטח השיפוט של העיר מיסיסוגה נמצא נמל התעופה פירסון (קוד: YYZ) שהוא הגדול ביותר בקנדה. נמל התעופה משמש לטיסות פנים קנדיות, צפון-אמריקניות ובינלאומיות. בנוסף בסמיכות לאיי טורונטו שבצד המערבי של האי, נמצא נמל התעופה טורונטו סיטי בילי בישופ (קוד: YTZ). נמל תעופה קטן זה משמש בעיקר מטוסים בינוניים וקטנים שמגיעים בטיסות ישירות לתוך העיר טורונטו. נמל תעופה זה משמש בעיקר לטיסות בטווחים קצרים בצפון אמריקה בלבד (בעיקר במזרח קנדה, ובמזרח ארצות הברית), ומהווה כבסיס של חברת התעופה פורטר איירליינס, וגם של חברת התעופה ג'אז, המבצעת טיסות לשני היעדים: מונטריאול ואוטווה.
בעיר טורונטו פועלת רכבת תחתית של חברת Toronto Transit Commission (ובקיצור TTC) המפעילה שלושה קווים בעיר. המרכזי שבהם מצפון לדרום ועוד שני קווים ממזרח למערב. TTC מחזיקה גם בצי אוטובוסים המשרת את שכונות העיר. החשמלית פועל במרכז העיר בלבד, אך ניתן להגיע אליה בעזרת הרכבת התחתית והאוטובוסים. בטורונטו רבתי פועלות חברות אוטובוסים נוספות המשרתות את הערים השכנות לטורונטו.
רשת התחבורה GO מפעילה שירות רכבות ואוטובוסים בין טורונטו לבין ערים מרוחקות יותר באזור פרסת הזהב כמו המילטון ומפלי ניאגרה.
דמויות ידועות מקרב בני העיר

לסטר פירסון – ראש ממשלת קנדה וחתן פרס נובל לשלום על רעיון הקמת כוח לשמירת השלום של האומות המאוחדות. על שמו שדה התעופה של העיר.
גלן גולד – נחשב לאחד מהפסנתרנים החשובים ביותר שניגנו אי פעם. ידוע בזכות פרשנותו החדשנית למוזיקה של יוהאן סבסטיאן באך.
מרשל מקלוהן – מחשובי חוקרי התקשורת. היה זה שהציג לעולם את מושגי "הכפר הגלובלי" ו"המדיום הוא המסר".
מרגרט אטווד – מהסופרות הבולטות בעולם בתחום הספרות האנגלית. ספריה תורגמו לשלל של שפות, ביניהן, עברית.
דייוויד פרום – סופר, כותב הנאומים הכלכליים של נשיא ארצות הברית בוש (הבן).
דרייק (מוזיקאי) – ראפר, מפיק מוזיקלי ושחקן קנדי-יהודי.
שון מנדס – זמר וכותב שירים.
ג'ון קיילר מקיי – סגן אלוף , חבר מסדר קנדה וסגן המושל ה-19 של אונטריו
מבנים בעיר

בניין העירייה – נחנך באמצע שנות השישים. אחת מיצירות הארכיטקטורה החשובות בעיר.
מגדל סי אן – המגדל הגבוה ביותר ביבשת אמריקה. ממנו ניתן לעלות למעלה למצפים ולהשקיף על העיר טורונטו וסביבותיה.
סקיי דום – אצטדיון ענק בעל גג נפתח מכיל 50 אלף מקומות ישיבה. אצטדיון הפוטבול והבייסבול של העיר.
טירת קאסה לומה – טירה בסגנון אנגלי עתיק שנבנתה בראשית המאה העשרים. הטירה מרובת חדרים ואולמות ומשקיפה על מרכז העיר טורונטו.
בית הקברות מאונט פלזנט – בית קברות בו קבורים כמה מחשובי הפוליטיקאים, אנשי מדע והאמנות תושבי העיר.
רובע המזקקות – כולל יותר מ-40 בנייני מורשת ועשרה רחובות, והוא האוסף הגדול ביותר של הארכיטקטורה התעשייתית של התקופה הוויקטוריאנית בצפון אמריקה.
שוק סנט לורנס
מערכת PATH (טורונטו) – רשת של מנהרות הולכי רגל תת-קרקעיות, שבילים מוגבהים ומסלולי הליכה המחברים בין מגדלי המשרדים של מרכז טורונטו. בסך הכל מורכבת הרשת מכ-30 קילומטרים (19 מיל) של אורך. על פי ספר השיאים של גינס, PATH הוא מתחם הקניות התת-קרקעי הגדול ביותר בעולם עם 371,600 מטרים רבועים (4,000,000 רגל רבוע) של שטח קמעונאי.
ערים תאומות

| 0 | 1 | 2 |
| --- | --- | --- |
|  הולנד אמסטרדם, הולנד  רוסיה וולגוגרד, רוסיה  פולין ורשה, פולין  הרפובליקה העממית של סין צ'ונגצ'ינג, הרפובליקה העממית של סין  אקוודור קיטו, אקוודור |  ארצות הברית שיקגו, ארצות הברית  יפן סגמיהארה, יפן  ישראל אילת, ישראל(כיכר הכניסה לעיר מכביש 90 נקראת כיכר טורונטו)  ברזיל סאו פאולו, ברזיל  אוקראינה קייב, אוקראינה |  איטליה מילאנו, איטליה  וייטנאם הו צ'י מין סיטי, וייטנאם  גרמניה פרנקפורט, גרמניה |
מבחר תמונות

שכונת דייויסוייל בטורונטו
המרכז הפיננסי
בתוך הרכבת התחתית
הרכבת האזורית
חלון במוזיאון רום
לחוף ימת אונטריו
הפגנה לזכויות סטודנטים
בניין מועצת הנמל
מרינה על רקע מגדלי מגורים
בניין האוניברסיטה לאמנויות
אולם קורנר לקונצרטים
מצעד סנטה קלאוס
(לצפייה הזיזו עם העכבר את סרגל הגלילה בתחתית התמונה)
צד ימין: מבט לכיוון דרום-מזרח, צד שמאל: מבט לכיוון צפון-מערב (לצפייה הזיזו עם העכבר את סרגל הגלילה בתחתית התמונה)
הערות שוליים

↑  Census Geography - Thematic Maps, web.archive.org, ‏2018-01-30
↑  Statistics Canada Government of Canada, Census Profile, 2021 Census of Population, www12.statcan.gc.ca, ‏2022-02-09
↑  Robert Vipond, Making a Global City: How One Toronto School Embraced Diversity, University of Toronto Press, 2017-04-24, ISBN 978-1-4426-2443-6. (באנגלית)
↑  David P. Varady, Desegregating the City: Ghettos, Enclaves, and Inequality, State University of New York Press, 2012-02-01, ISBN 978-0-7914-8328-2. (באנגלית)
↑  Ute Husken, Frank Neubert, Negotiating Rites, Oxford University Press, 2011-11-07, ISBN 978-0-19-981230-1. (באנגלית)
↑  Revealed: Cities that rule the world - and those on the rise - CNN.com
↑  The Town of York 1793-1815: A Collection of Documents of Early Toronto, Toronto: Champlain Society, 2013-01, ISBN 978-1-4426-1794-0. (באנגלית)
↑  Peter S. Schmalz, The Ojibwa of southern Ontario, Toronto : University of Toronto Press, 1991, ISBN 978-0-8020-2736-8
↑  Fort Rouillé Archived September 13, 2012, at the Wayback Machine, Jarvis Collegiate Institute (2006). Retrieved December 8, 2006.
↑  History, Art & Culture, City of Toronto, ‏2017-07-14 (ב־Canadian English)
1 2  דוד צ. ריבלין, היהודים בטורונטו, מחניים, 15 בפברואר 1967.
↑  "PATH - Toronto's Downtown Underground Pedestrian Walkway".
| --- | --- |
בקרת זהויות :  NLI: 987007547797805171  BNE: XX455342  BnF: cb119381418 (data)  GND: 4060459-7  ISNI: 0000 0004 0409 3523  LCCN: n79079328  MusicBrainz: 74b24e62-d2fe-42d2-9d96-31f2da756c77  NARA: 10045500  NDL: 00628822  NKC: ge134545  NLA: 36291677  NLG: 262613  NSK: 000197475  SELIBR: 159532  SUDOC: 027311694  Trove: 1242666  VIAF: 244542798   WorldCat (עם VIAF): 244542798 
מרכז העיר טורונטו בציור משנת 1835
אוניברסיטת טורונטו
בניין הפרלמנט של אונטריו
בתים בשכונת אנקס
כיכר דונדאס במרכז העיר טורונטו
חגיגות יום העצמאות של ישראל בכיכר מל לסטמן בטורונטו
חשמלית במרכז העיר טורונטו
טירת קאסה לומה
אסד עזי

| --- | --- |

פרופ' אסד עזי (2013)
 לידה:  1955 (בן 70 בערך) שפרעם, ישראל
 לאום:  ישראלי
 מקום לימודים:  אוניברסיטת תל אביב  אוניברסיטת חיפה 
 תחום יצירה:  ציור
 אתר רשמי
 
אסד עזי (בערבית: أسد عزي; נולד ב-21 באפריל 1955) הוא צייר ומשורר ערבי, דרוזי, פלסטיני, ישראלי (על פי הגדרתו העצמית.
קורות חיים

עזי נולד בשפרעם, הוא מתגורר ביפו. הוא הבכור בחמישה אחים, לאמו אכאבר ולאביו סיאח, דרוזי ממוצא לבנוני. בשנת 1961 אביו נהרג מירי צלף סורי בעת שסייר כחייל במשמר הגבול בצפון. אסד למד בבית ספר תיכון יהודי בקריית אתא. לאחר שירות צבאי למד לתואר ראשון באוניברסיטת חיפה (1976–1980), ולתואר שני בתולדות האמנות באוניברסיטת תל אביב (1980–1981). בשנות השמונים הוא היה חבר ב"קבוצת רגע" שעסקה ביצירת יצירות בעלות מטען תרבותי מקומי ובין חבריה אבישי אייל, דוד וקשטיין, דוד ריב, יורם קופרמינץ, יצחק ליבנה, מיכל גולדמן וראובן זהבי.
משנת 1987 מלמד עזי במדרשת בית ברל. בשנת 2001 לימד במכללת קיי בבאר שבע. כמו כן לימד בבית ספר מימד ת"א (1996–1999). משנת 2015 מרצה באוניברסיטת חיפה. לימד ציור במכון לאמנויות תל-חי בין השנים 1988 עד 2016.
ב- 2022 יצא לגמלאות מבית ברל, אולם המשיך ללמד באוניברסיטת חיפה.
יצירתו

עבודתו עוסקת בכמה נושאים עיקריים: החמור כסמל; האישה והזוגיות; אוטופורטרט; ציורי משפחה ועוד. הטכניקה האומנותית היא קולאז'יסטית בעיקרה, מצרפת ומדביקה חומרים שונים, מפות ותוכניות בתים כמו גם תווי מוזיקה, בתוספת ציור ורשום.
עבודתו מושפעת משאלת הזהות האישית האנושית והפוליטית, מתוך התלבטויות של זהותו כאינדיבידואל ובהתייחסות לקוטביות של שאלת הערביות מול הישראליות וביטוי לתחושת הניגודיות התרבותית-ערכית-סגנונית של המזרח מול המערב.
עבודותיו הוצגו בגלריות ומוזיאונים רבים בישראל ומחוצה לה, והן נמצאות באוספים רבים, ביניהם אוסף מוזיאון ישראל ירושלים, אוסף מוזיאון תל אביב ומוזיאון העיר חיפה.
בריאיון עיתונאי ציין שהאמנים שהשפיעו עליו, בהם מארק רותקו, לוצ'יו פונטנה, הנרי שלזניאק, אורי רייזמן וכן את האיקונות של ג'וטו.
תערוכות יחיד נבחרות

1985 - ציורים גלריה, אחד העם 90, תל אביב
1986 - פורטרט עצמי, גלריה רגע, תל אביב
1987 - רגע במוזיאון ישראל, מוזיאון ישראל, ירושלים, אוצר יגאל צלמונה
1988 - דפי זהות, מוזיאון רמת גן, רמת גן, אוצר, מאיר אהרונסון
1990 - תערוכת ציורים, מוזיאון בית אורי ורמי נחושתן, קיבוץ אשדות יעקב
1993 - עבודות חדשות, גלריה נלי אמן, גורדון 28, תל אביב
1994 - שטיח, גלריה לוחמי הגטאות, קיבוץ לוחמי הגטאות
1996 - עבודות חדשות, גלריה נלי אמן, גורדון 28, תל אביב
1998 - משיח, מרכז אל-סכאכיני (السكاكيني), ראם-אללה
1999 - מסע אל תולדות, מוזיאון רמת גן, אוצר מאיר אהרונסון (קטלוג)
2000 - ציורים חדשים, גלריה נלי אמן, גורדון 28 תל אביב
2001 - דד רד רוז, גלריה נלי אמן, גורדון 28, תל אביב
2004 - עבודות חדשות, גלריה נלי אמן, גורדון 28, תל אביב
2007 - עבודות חדשות, גלריה נלי אמן, גורדון 28, תל אביב
2009 - אבא שלי חייל, מוזיאון רמת גן, רמת גן, אוצר מאיר אהרונסון (קטלוג)
2009 - מרקם קטיפה, מוזיאון מאניז, פטר סבורג, רוסיה
2011 - ציורים אירוטיים, גלריה נלי אמן, גורדון 28 תל אביב
2013 - בכחנליה, גלריה נלי אמן, גורדון 28 תל אביב אוצרת נאוה שדה
2015 - המשכן לאמנות, עין חרוד, אוצר גלעד מלצר
2015 - פרש בודד, הגלריה באום אל-פחם
2016 - לוחות שנה, הגלריה בקיבוץ בארי.
2017 - אני ואתה. אוצרת: ג'ינפר בונדי. גלריה אלפרד תל אביב
2017 - דיוקנאות מקומיים. אוצרת: עזיזה דיאב . מרכז תרבות שפרעם
2021 - שטיחים גלריה גורדון
תערוכות קבוצתיות נבחרות

1982 - מוזיאון חיפה הבינאלה ה-6 (קטלוג)
1985 - גלריה דביר "אמנות צעירה" תל אביב
1985 - מוזיאון חיפה "חדש באוסף" חיפה
1985 - מוזיאון ישראל "נוף מקום" ירושלים (קטלוג)
1986 - הביאנאלה ה-42, וונציה, איטליה (קטלוג)
1987 - מוזיאון רמת גן "ציור ציטטה" רמת גן- אוצר מאיר אהרונסון (קטלוג)
1988 - מוזיאון ת"א "צבע טרי" תל אביב - אוצרת אלן גינתון (קטלוג)
1988 - קופר יוניון "הן אפשר" ניו יורק, ארצות הברית (קטלוג)
1989 - הקונסטאלה פרנקפורט "קו נגד קו", גרמניה (קטלוג)
1991 - מוזיאון ת"א "אמנות ישראלית עכשווית" אוצרת, אלן גינתון, תל אביב (קטלוג)
1991 - ברינדיזי, איטליה "דרום העולם" אוצר אמנון ברזל (קטלוג)
1992 - Collector’s Choice ‘Shafir&Kalmar gallery-NewYourk.U.S.A
1993 - מוזיאון ת"א "סובטרופי" תל אביב
1995 - מוזיאון ישראל, ירושלים "מבט ראשון, מאוסף ריטה וארטורו שוורץ" (קטלוג)
1996 - משכן לאמנות עין חרוד "דזרט קלישיי" קיבוץ עין חרוד (קטלוג)
1996 - מוזיאון ישראל "אמנות ישראלית עכשיו" ירושלים
1997 - מוזיאון הרצליה "דזרט קלישיי" הרצליה (קטלוג)
1997 - המוזיאון לאמנות ישראלית רמת גן "המדרשה-חידה ללא פתרון" (קטלוג)
1998 - מוזיאון ישראל, ירושלים "אל קברי צדיקים" (קטלוג)
2000 - מוזיאון רמת גן "תערוכת הזוכים בפרס שר המדע" (קטלוג)
2008 - מוזיאון ת"א "אמנות שנות ה-70" תל אביב אוצר מרדכי עומר (קטלוג)
2008 - מוזיאון חיפה "אמנות שנות השמונים" חיפה (קטלוג)
2009 - מוזיאון הרצליה לאמנות עכשווית "גברים בשמש" (קטלוג)
2009 - המשכן לאמנות עין חרוד "אוסף עמי בראון" קיבוץ עין חרוד (קטלוג)
2011 - מוזיאון ישראל "בחירת האמן ינק שוניבארה" ירושלים
2013 - גלריה עירונית רמלה "מחנה ציור 6" (סרט).
פרסים

1987 - פרס יד ליעד מטעם נשיא מדינת ישראל
1990 - זכה בפרס קולינר מטעם מוזיאון ישראל.
1993 - פרס רוטארי מטעם איגוד הרוטארי בישראל
1996 - זכה בפרס עידוד היצירה ממשרד החינוך אולם החזיר אותו כמחאה פוליטית.
2000 - פרס עידוד היצירה מטעם שר החינוך והתרבות.
2020 - פרס השרה למפעל חיים.
פרסומים

1976 - ספר שירים, שחף
1978 - עונת הלחישות שירים, רנסאנס
1980 - אמן דרוזי מציג יצירותיו בבית אבא חושי, בחיפה, קול חיפה
1980 - אמא וילד אל-אתחאד, שישי
1981 - אצא מתוך עצמי פסק זמן
1981 - הורדה מהצלב, אל-אתחאד
1986 - רגע בבקשה, מעריב
1986 - אסד עזי לוונציה, אל-אופוק
1986 - מתמונה לתמונה זה נעשה מעודן יותר חדשות/תערוכה, רותי רובין
1989 - הצייר הדרוזי הלך ונשיא ניגריה הודח מעריב/סוף שבוע, ברוך מאירי.
הערות שוליים

↑  דנה גילרמן, האמן הדרוזי אסד עזי פורש לגמלאות: "נתניהו החליט שהוא לא רוצה אותי פה", באתר כלכליסט, 9 ביוני 2022
↑  אסד עזי, באתר מרכז אומנויות גבעת חביבה
| --- | --- |
בקרת זהויות :  ICIA: 275696  NLI: 987007258056105171  ISNI: 0000 0000 6788 0031  LCCN: nr90016880  VIAF: 34306530   WorldCat (עם VIAF): 34306530
קיומן של פונקציות מרומורפיות על משטח רימן קומפקטי

במתמטיקה, ובמיוחד בתורה של משטחי רימן קומפקטים, קיומן של פונקציות מרומורפיות לא קבועות על משטחים אלו היא שאלה בסיסית, משום שהיא מאפשרת לבנות פונקציות המקיימות דרישות בסיסיות כמו מיקומם של אפסים או קטבים.
ניתן להוכיח כי על משטח רימן קומפקטי אין פונקציות הולומורפיות לא קבועות (ראו פונקציות על משטחי רימן), ולכן שאלת קיומן של פונקציות מרומורפיות לא קבועות עולה באופן טבעי.
הוכחה לכאורה בעזרת משפט רימן רוך

לכאורה, ניתן להוכיח קיומן של פונקציות מרומורפיות לא קבועות על ידי משפט רימן רוך (או אפילו מהגרסה החלשה יותר - אי שוויון רימן): נניח כי  X הוא משטח רימן קומפקטי עם גנוס  g. נבחר נקודה כלשהי  p\in X ונגדיר מחלק  D על ידי  D=(g+1)\cdot p. כעת, על פי אי שוויון רימן,  \dim L(D)\geq \deg D-g+1=2. בפרט,  L(D) מכיל פונקציות מרומורפיות לא קבועות, ולכן קיימות פונקציות כאלו על  X.
הוכחה זו, על אף נכונותה היא למעשה חסרת ערך מעשי, משום שבשביל לתת הוכחה מלאה למשפט רימן רוך יש צורך להוכיח קודם לכן את קיומן של פונקציות מרומורפיות לא קבועות, כך שזוהי למעשה הוכחה מעגלית.
משפט הסופיות של ז'אן-פייר סר

על מנת להוכיח את המשפט נסתמך על משפט של המתמטיקאי הצרפתי ז'אן-פייר סר.
נניח כי  X הוא משטח רימן קומפקטי וכי  {\mathcal {O}}_{X} היא אלומת הפונקציות ההולומורפיות על  X. נניח כי  {\mathcal {U}} הוא כיסוי פתוח של  X. משפטו של סר קובע כי במקרה זה  \dim H^{1}({\mathcal {U}},{\mathcal {O}}_{X})<\infty , כלומר הממד של קוהומולוגיית צ'ך הראשונה ביחס לכיסוי זה ואלומה זו הוא סופי.
הוכחת משפט הקיום תוך שימוש במשפט הסופיות

תוך שימוש במשפט הסופיות, נוכיח כעת את המשפט הבא: נניח כי  X הוא משטח רימן קומפקטי וכי  p\in X, אז קיימת פונקציה מרומורפית  f\in {\mathcal {M}}(X) (כזכור,  {\mathcal {M}}(X) הוא שדה הפונקציות המרומורפיות על  X) כך של- f יש קוטב ב- p, וכך ש- f הולומורפית על  X-\{p\}.
הוכחת המשפט:
נבחר סביבה  U_{1} של  p כך שקיימת מפה  z:U_{1}\rightarrow \mathbb {C} , כך ש- z(p)=0. כמו כן, נגדיר  U_{2}=X-\{p\}. מכיוון ש- p\in U_{1}, הרי ש- {\mathcal {U}}=\{U_{1},U_{2}\} הוא כיסוי פתוח של  X.
תהי  {\mathcal {O}}_{X} אלומת הפונקציות ההולומורפיות של  X, ונסמן  n=\dim H^{1}({\mathcal {U}},{\mathcal {O}}_{X}). על פי משפט הסופיות של סר,  n<\infty .
לפיכך, התמונות של  n+1 הפונקציות  z^{-1},z^{-2},\dots ,z^{-n},z^{-(n+1)} (ההולומורפיות על  U_{1}\cap U_{2}=U_{1}-\{p\}) בקוהומולוגיית צ'ך הראשונה הן תלויות ליניארית. לכן קיים צירוף ליניארי לא טריוויאלי  \sum _{i=1}^{n+1}\alpha _{i}z^{-i}=0. כזכור, התאפסות בקוהומולוגיית צ'ך משמעה שקיים איבר  f\in C^{0}({\mathcal {U}},{\mathcal {O}}_{X}) כך ש  \delta _{0}(f)=\sum _{i=1}^{n+1}\alpha _{i}z^{-i}. האיבר  f מורכב מזוג פונקציות הולומורפיות, פונקציה  f_{1} ההולומורפית על  U_{1}, ופונקציה  f_{2} ההולומורפית על  U_{2}. את השוויון לעיל ניתן לכתוב בצורה מפורשת כך:  \sum _{i=1}^{n+1}\alpha _{i}z^{-i}=(f_{2}-f_{1})|_{U_{1}\cap U_{2}}.
על מנת לסיים את ההוכחה, נגדיר את הפונקציה המבוקשת  g באופן הבא:  g|_{U_{2}}=f_{2},  g|_{U_{1}}=f_{1}+\sum _{i=1}^{n+1}\alpha _{i}z^{-i}. נשים לב כי מהשוויון לעיל שתי ההגדרות מסכימות על  U_{1}\cap U_{2}, ולכן  g מוגדרת היטב. כמו כן, ברור כי  g הולומורפית על  X-\{p\}, וכן מכיוון שלסכום  \sum _{i=1}^{n+1}\alpha _{i}z^{-i} יש קוטב בנקודה  p, הרי שכך גם ל- g וההוכחה הושלמה.
משטחים לא קומפקטיים וממדים גבוהים יותר

בצורה דומה להוכחה הנ"ל, ניתן להוכיח כי על כל משטח רימן לא קומפקטי קיימות פונקציות הולומורפיות (ובפרט מרומורפיות) שאינן קבועות. מסתבר כי בממדים גבוהים יותר המשפט אינו נכון. כלומר, קיימות יריעות מרוכבות שאין עליהן פונקציות הולומורפיות לא קבועות, ואף אין עליהן פונקציות מרומורפיות לא קבועות. יריעה נקראת יריעה מרוכבת אם היא הומיאומורפית באופן מקומי לתת קבוצה פתוחה של  \mathbb {C} ^{n}, ופונקציות החלפת הקואורדינטות הן פונקציות הולומורפיות בכמה משתנים (בדומה למקרה של משתנה אחד, פונקציה של כמה משתנים היא הולומורפית אם ורק אם היא אנליטית).
לקריאה נוספת

Otto Forster, Lectures on Riemann Surfaces (1981), Springer. ISBN 0-3879-0617-7
אנטונין קינסקי (2003)

אנטונין קינסקי (בצ'כית: Antonín Kinský; נולד ב-13 במרץ 2003 בפראג שבצ'כיה) הוא כדורגלן צ'כי המשחק בעמדת השוער בקבוצת טוטנהאם הוטספר מהפרמייר ליג.
חיים אישיים

קינסקי נולד בפראג שבצ'כיה. אביו הוא אנטונין קינסקי, שוער נבחרת צ'כיה בעבר, שהיה חלק מסגל הנבחרת בטורנירים יורו 2004 ומונדיאל 2006.